**MEGHÍVÓ**

**Hősök kincsei, Vártörténeti kiállítás a Hősök Kapujában**

**- Civil egyeztetés**

**Ideje**: 2022. november 24. csütörtök 15:00 - 16:00

**Helye**: Veszprém, Pannon köztér (Veszprém, Egyetem u. 10., Pannon Egyetem 'E' épület)

**Előadó**: Pátkai Ádám Sándor, a kiállítás kurátora

A Laczkó Dezső Múzeum a Veszprém Vár múltjának interaktív bemutatása című TOP-7.1.1-16-H-ESZA-2020-01419 azonosító számú pályázatához kapcsolódóan előadást és workshopot szervez civil szervezetek részére.

A Veszprémi Laczkó Dezső Múzeum új kiállítása a Hősök Kapujában Veszprém középkori központi szerepét szeretné hangsúlyozni, bemutatva olyan tárgyakat és történeteket, melyek Veszprémet kiemelik a környék, de az ország középkori várai és városai közül is. A vár, mint egyházi és közigazgatási központ jelenik meg, egy-egy tárgy/tárgycsoport köré szerveződve. A földszinti térben főként az Árpád-kori időszakra koncentrálunk, míg a második szinten a végvári rendszer korszaka elevenedik meg, ruházat, eszközök és makett bemutatása révén.

A kiállítás létrehozásába szeretnénk bevonni a helyi iskolákat, civil szervezeteket is, ennek eléréséhez olyan alkalmakat biztosítunk, melyek keretében ismertetjük a kiállítás részleteit és az elhangzó véleményeket és interakciókat beépítjük a megvalósítás folyamatába.

A program a Széchenyi 2020 program keretében valósul meg.

(TOP-7.1.1-16-H-ESZA-2020-01419 azonosítószám)